**Фризиски Острови**, наречени и **Ваденски** или **Ваденскоморски Острови** (холандски: *Waddeneilanden*; фризиски: *Waadeilannen*; германски: *Friesische Inseln* — архипелаг на источниот крај на Северното Море во северозападна Европа. Се протегаат од северозападот на Холандија низ Германија, па на запад до Данска. Островите претставуваат своевидна заштита за плитаците на Ваденското Море од влијанијата на Северното Море.
Заедно со копненото крајбрежје на Германскиот Залив, Фризиските Острови ја образуваат Фризија - татковината на Фризите. „Фризиски" се нарекуваат оние острови кајшто се говори фризискиот јазик и кајшто населението е етнички фризиско. За разлика од ова, поимот „Ваденски Острови" се однесува на целиот архипелаг, вклучувајќи ги оние ваденски острови кајшто се говори данскиот јазик кои се наоѓаат малку понасевер на западниот брег на Јитланд.

Највеќето острови во групата се заштитени како меѓународни резервати на дива природа, под здружено раководство на Холандија, Германија и Данска. Покрај тоа, во подрачјето и понатаму се експлоатираат земниот гас и нафтата. Во близината се наоѓаат и устијата на реките Емс, Везер и Елба, чија поврзаност со морето е од големо стопанско значење, но и еколошка закана за дивиот свет во подрачјето.

Острови
-------

### Холандски Фризиски Острови

Повеќе информации: Западнофризиски Острови
(од запад кон исток)

#### Населени

* Тексел
* Влиланд
* Терсхелинг
* Амеланд
* Схирмониког

Холандските острови имаат вкупна површина од 405,2 км2 и вкупно 23.872 жители.

#### Ненаселени

* Нордерхакс
* Рихел
* Гринд
* Риф
* Енгелсманплат
* Симонсзанс
* Ротумерплат
* Ротумерог
* Зејдердејнтјес

### Германски Ваденски Острови

Повеќе информации: Источнофризиски Острови и Севернофризиски Острови
(од запад кон исток и од југ кон север)

#### Населени

* Боркум
* Јист
* Нордернај
* Балтрум
* Лангеог
* Шпикерог
* Вангероге
* Нојверк
* Пелворм
* Нордштранд (денес полуостров)
* Халиген (населени делови)
* Амрум
* Фер
* Зилт

#### Ненаселени

* Литхе Херн
* Кахелотплате
* Мемерт
* Минзенер-Олдог
* Мелум
* Гросер Кнехтзанд
* Нигехерн
* Шархерн
* Тришен
* Терциус (често под вода)
* Блауорт
* Зидерогзанд
* Нордерогзанд
* Јапзанд
* ненаселен дел од Халинген (Хабел, Зидфал, Нордерог)

Германските острови имаат вкупна површина од 448,52 км2 и вкупно 53.296 жители.

Не сите гореспоменати острови се сметаат за дел од архипелагот. За едно парче земја да се смета на остров, истото мора да има површина од барем 160 хектари и не смее да биде под вода за време на просечната плима на Северното Море.

### Дански Ваденски Острови

Поврзано: Севернофризиски Острови
(од југ на север)

* Реме
* Манде
* Коресанд (ненаселен)
* Фане
* Лангли (ненаселен)

Данските острови имаат вкупна површина од 193,8 км2 и вкупно 4.173 жители.

Галерија
--------

* Сателитска снимка на холандските островиСателитска снимка на холандските острови
* Песочни дини на АмрумПесочни дини на Амрум
* Заштитеното подрачје „Де Слуфтер" на ТекселЗаштитеното подрачје „Де Слуфтер" на Тексел
* Утврдениот брег на ВангерогеУтврдениот брег на Вангероге
* Овци на МандеОвци на Манде
* Светилник на СхирмоникогСветилник на Схирмониког
* Поглед од светилникот на БоркумПоглед од светилникот на Боркум
* Плажа на ЈистПлажа на Јист
* Плажа на ЗилтПлажа на Зилт
* Воздушен поглед на БалтрумВоздушен поглед на Балтрум
* Островот Тришен со устието на реката ЕлбаОстровот Тришен со устието на реката Елба

Поврзано
--------

|  |  |
| --- | --- |
|  | Енциклопедијата Британика 1911 на Викиизворот има текст поврзан со „**Фризиски Острови**". |

* Фризија
* Германски Залив
* Ваденско Море
* Јитланд

Наводи
------

1. ↑  Velde, Bruce; Gleb Nikolaevich Baturin, George V. Chilingar, & Karl H. Wolf (1988). „Control of Barrier Island shape by inlet sediment bypassing: East Frisian Islands, West Germany (Abstract) Fitzgerald, Duncan M. Penland Shea and Nummedal, Dag". *Phosphorites on the Sea Floor*. Marine Geology, 60 (1984) 355-376. Elsevier. стр. 365. ISBN 0-444-42400-8, 9780444424006 Проверете ја вредноста `|isbn=`: invalid character (help).CS1-одржување: повеќе имиња: список на автори (link)

Надворешни врски
----------------

|  |  |
| --- | --- |
| Ризница | „Фризиски Острови" на Ризницата ? |

* Портал на холандските Фризиски Острови (холандски) (германски) (англиски)

Координати: 53°57′N 8°30′E﻿ / ﻿53.950° СГШ; 8.500° ИГД﻿ / 53.950; 8.500